IGAPÄEVAELU RÕÕMUD
Täna käsitleme usu teemat.
Usun, et see aitab sul nautida igat päeva oma elus.
Tahan täna rääkida Jumala usaldamisest.
Väga lihtsast Jumala usaldamisest.
Ilma selleta ei ole rahu.
Jumala usaldamine hoiab meid selles üleloomulikus rahus.
Lihtne lapselik usaldus.
"Mina usun Jumalat."
"Mida sa usud, et Jumal teeb?"
"Ma ei tea aga ma usun, et Ta teeb midagi."
"Jumal on hea, seega ma usun, et see saab hea olema."
Me ei pea asju tegema keeruliseks ja välja nuputama, mida Ta teeb.
Peame vaid teadma, et Ta teeb õiget asja ja seda õigel ajal.
2.Peetruse 1:5 ütleb, et peaksime oma usku arendama.
Usu arendamises on pingutust.
Kuidas vabastada oma usku?
Läbi palve, rääkimise ja tegude.
Õige inimese palve saadab palju korda.
Kõige hullem on see, kui sa ei palveta.
Kui sul on probleem, siis palveta otsekohe.
Kui Joosafati ründasid vaenlased, siis hirm tuli ta südamesse.
Ta palvetas otsekohe ja otsis Jumalat.
Asjad ei tööta meie jaoks automaatselt, olles kristlased.
See, kui sul on usku, ei tähenda seda, et see teeb sulle kohe head.
"Olen usuinimene."
"Mida sa oled sel nädalal rääkinud?"
"Mille pärast oled sel nädalal palvetanud?"
"Mida oled sel nädalal teinud?"
Sel ajal, kui sa arendad oma usku selles, et sinu vajadused saaksid
täidetud, siis ära unusta käia armastuses.
See on väga oluline.
Galaatlastele kirjas öeldakse, et usk töötab ainult armastuses.
Usun, et on palju usklike, kes küll usuvad, aga nad ei käi armastuses.
Sa ei saa arendada oma usku ning samal ajal inimesi halvasti
kohelda. Samas loota häid tulemusi.
On veel vara, aga jutlustan hästi.
Mis juhtub, kui meil on probleem? Muutume tujukaks.
Me ei taha kellegagi tegeleda. Arvame, et see, kui meil on
probleem, annab meile õiguse olla ebaviisakas, kannatamatu.
"Palju jama toimub minu elus."
Need asjad tulevadki meie ellu sellepärast, et teatud asju meis
esile ja välja tuua, et Jumal saaks anda neid asju, mida tahame.
Nüüd olete valmis millegiks suuremaks.
Sa ei tunne ennast enne, kui oled pressi all.
1.Johannese räägib, et usk toob esile kannatlikkuse.
Et oleksime lausa rõõmsad, kui ellu tulevad igasuguseid hädad.
Kullake, minust tuli küll palju muud välja, kui kannatlikkust.
Kui seda lugesin, siis minust tuli küll välja viha ja kadedus.
Paljud asjad sellepärast tulevadki. Katsumused panevad meid
pressi alla ja pigistavad välja asju, mis on meie lihas,
paljastades neid. Jumal ei taha meid häbistada.
Ta tahab teada anda, et kus maal me endaga oleme, et parandaksime
meelt ja laseksime Temal teha seda, mis on vaja me elus teha,
et saaksime järgmisele tasemele.
Me alati palume midagi Jumalalt. Ta peab meid selleks valmistama.
Jumalal on ASJAD valmis pandud. Ta peab sind nendeks valmistama.
Siin üleval on kerge jutlustada.
Ära arva, et usk teeb sulle head, kui sa ei käi armastuses.
Galaatlastele 5:6
"Kristuses Jeesuses ei maksa ümberlõikamine ega
ümberlõikamatus, vaid usk, mis on tegev armastuse läbi."
Seal oli vaidlus ümberlõikamise teemal. Paulus sekkus ja ütles:
"See ei loe mitte üldsegi. Ainult usk armastuse kaudu on oluline."
Usk on aktiveeritud, virgutatud ja väljendatud armastuse kaudu.
Minu jaoks oli see nii suur asi.
Tõesti suur asi.
Arvasin, et ma olen suure usu ja väega naine.
Astusin Jumalaga tõsisesse suhtesse 70-ndatel, kui Püha Vaimu valati.
Palju õpetati vaimuandidest ja vaimulikust sõjapidamisest.
Arvasin, et olen Miss Vaimulik.
Mul olid kõik T-särgid, käisin kõigil seminaridel. Olid kleepsud.
Ausalt öeldes ei olnud mu elus mingit väge.
Koguduses tegin head nägu, aga kinniste uste taga kodus ...
Mul sai iseendast kõrini ja ma hakkasin Jumala poole hüüdma.
"Mis viga on?"
Ta näitas mulle. Olin õppinud jõukusest, tervendamisest,
teenistuse kasvamisest. Tahtsin olla tuntud väelise naisena.
Tahtsin olla televiisoris, raadios ja ringi lennata.
Kunagi ei õppinud armastuse kohta.
Huvitav, kui palju on inimestel raamatuid jõukusest ja kui
palju armastusest?
Jeesus ütles, et Ta annab ÜHE uue käsu.
"Et armastaksite üksteist nii nagu mina olen teid armastanud."
"Sellest tunnevad kõik, et olete minu jüngrid."
Otsisin Piiblist kirjakohti, kus Paulus räägib usust ja armastusest.
Ta ütles, et nad peaksid jääma usku ja käima armastuses.
Kurat kaotab kohe, kui püsid usus ja käid armastuses.
Tahan, et saaksid sellele pihta.
Sul võib olla probleeme lastega, abielus, varustusega, tervisega.
Vajad ellu organiseerimist, oled kogu aeg tusane, stressis.
Usud midagi Jumalalt. Sa pead siis vabastama oma usu palvetamise,
rääkimise ja tegutsemisega. Sa pead olema kindel, et käid armastuses.
Sel ajal, kui ootad oma läbimurret, kohtled teisi inimesi hästi,
aidates neil oma vajadusi täita.
Sa ei saa lihtsalt kodus istuda ja oma haava ravitseda.
Pead välja sirutuma.
Psalm 37 tõestab seda printsiipi. See on väga lihtne ja tabav.
"Ära ärritu kurjadest; ära kadesta neid, kes teevad ülekohut,
sest need niidetakse peagi nagu hein ja nad närtsivad nagu haljas rohi!"
Ära ärritu kõigest sellest, mis maailmas toimub.
Kurat püüab sind sellega ärritada.
"Looda Issanda peale ja tee head, ela oma maal ja pea ustavust!"
Oleme liiga kaua inimestele õpetanud, et nad usaldaksid
Jumalat selle suhtes, mis on õige. Mina usun, et sellel on ka 2.osa.
Kui sa usaldad Jumalat, olles ise aga karm ja sinuga on raske
läbi saada, siis asi ei toimi.
Kui sa usaldad Jumalat ning eraldad ennast kuhugile,
et ennast haletseda ja ravida, on samal ajal inimesi, kes on veel
hullemas olukorras. Hoopis aita kaasa kellegi teise elu paremaks
muutmisel. Mida teed teistele, seda teeb Jumal sinule.
Tahaksin nii palju öelda.
Piibel ütleb, et paneksime nagu armastuse endale selga.
See on aktiivne tegevus.
See ei puuduta üldse sinu tundeid.
Seal ei öelda, et tunne armastust, vaid riieta ennast armastusega.
See on midagi, mida teed teadlikult.
Asi puudutab meie käitumist, mitte tundeid.
Ilmutuse 16:15
"Ennäe, ma tulen kui varas! Õnnis on see, kes valvab ning hoiab
oma rõivaid, et ta ei käiks alasti ja et ei nähtaks tema häbi!"
Mida see siis tähendab?
Vaimulikust sõjapidamisest on juttu Efeslaste 6. peatükis.
Selga tuleb panna õigsus. Need on vaimsed riided.
Seal ei räägita nendest riietest.
Jeesus ütleb, et peaksid olema valvel ja teadlik sellest,
et sa poleks alasti, kuna Ta tuleb tagasi nagu varas öösel.
Peaksid vaimulikult riides olema.
Kogudusse tulles tahame üksteisele välimusega mulje avaldada.
Olen täna 2x riideid vahetanud, et need sulle meeldiksid.
Võtan alati tagavaraks kaasa.
Jumalat aga ei huvita minu sametist pintsak ja ilus must seelik.
Samuti minu kõrged kontsad ja sõrmus, mis sobib pintsakuga.
Tema vaatab, kuidas ma olen vaimulikult riides.
Kuradit huvitab minu vaimulik riietus, mis peatab ta.
Kas ma käin päev läbi süü all? Ei, panen selga õigsuse.
Panen jalga rahukingad. Vööle panen tõe vöö.
Koloslastele kirjas öeldakse, et paneksime selga halastuse ja
üle kõige paneksime selga armastuse.
Jälgi oma armastuses käimist.
Pane silt oma koju:"Mida olen täna kellegile teinud?"
Võib-olla teine silt ka:"Kas olen täna kellegile halba teinud?"
See on ka minu jaoks, mitte ainult sulle.
Kuidas kohelda inimesi, kui sul on isiklikke probleeme?
Usk vabastab füüsilist energiat.
Nii paljud inimesed on väsinud, kurnatud. Nad "roomavad" ringi.
See oleneb meie toitumisest, ülekoormatud graafikust.
Kuid suurem osa mängib selles meie suhtumine.
Kui sul on lootus ja usk, siis sul on ka rõõm, mis on su tugevus.
Rõõm annab sulle energiat.
Räägin füüsilisest energiast.
Piibel ütleb, et need, kes ootavad Isandat, saavad rammu rammule
lisaks, lendavad kui kotkad, jooksevad ja ei väsi.
75% inimestest ei oota Jumalat põnevusega. Seega on nad väsinud.
"Olen Jumalat nii kaua uskunud, aga midagi pole juhtunud.
Ma ei tea, milles on probleem. Selline on mu elu.
Mulle ei juhtu kunagi midagi head."
See on maailma lihtsaim asi. Lihalik loomus tahab nii teha.
Sellepärast peame neid asju teadlikult tegema.
Ennast nendega riietama. Olema aktiivsed.
Peame otsustama seda, kuidas elame. Ei saa tunnete järgi elada.
Kui mina teeksin seda, mida tunnen, siis virutaksin vahel kellegile.
Kui teada tahad, siis mul oli päris karm nädal.
Siin ma aga olen, sind armastades.
Täidan kutset oma elus.
Jutlustan oma väikesest südamest.
See on minu jaoks maailma parim asi.
Sinu jaoks on ka see parim, kui jätkad selle tegemist, milleks
Jumal on sind kutsunud.
Keskendu tulevikule, mitte probleemile.
Usk vabastab füüsilist energiat.
Kui oled kogu aeg väsinud, siis vaata üle oma suhtumine.
Usk on kaitserelv.
See kaitseb sind.
Kas saaksin oma kilbi?
Piibel ütleb, et peaksime oma usukilbi üles tõstma. Huvitav, eks?
Teiste asjade kohta seda ei öelda. Need tuleb selga panna.
Pane selga õigsuse soomusrüü, tõevöö, päästekiiver, rahukingad.
Samuti pead kasutama Jumala Sõna mõõgana enda kaitseks.
"Mina usun Jumalat. Ootan Jumalat. Jumal on hea. Midagi head sünnib."
Kurat paneb kohe plehku.
Kilbi pead üles tõstma.
Sõdur pidi kilpi üleval kandma. Neid enam pole. Nüüd on tangid.
Piibliaegadel olid neil kilbid.
Milline sõdur oleks nii rumal, et läheks sedasi võitlusesse?
Ei.
Pead oma usuga sama tegema.
Pead selle üles tõstma. Seda arendama ja vabastama.
Kui su mõistus hakkab muretsema, on parim, kui ütled valjusti:
"Mina usun Jumalat."
Paulus ütles, et tema usub Jumalat, kes viib asjad lõpuni.
Võib-olla sinu elus on muutused. Olid minemas ühes suunas,
siis aga juhtus midagi ning pidid teed vahetama.
Jumal teadis, mis oli ees ootamas. See oleks võinud mulle halba teha.
Kuid Ta viib mind õigesse paika.
Mina usun Jumalat.
See kaitseb sind.
Usk on kaitserelv.
Usk on see, mis võidab ära maailma.
Usk on ka ründav relv. See ainult ei kaitse sind.
Usk läheb kuradile järgi.
See ründab kuradit. Ajab teda tagasi auguni, kust ta välja tuli.
Matteuse 16:13-18
"Kui siis Jeesus tuli Filippuse Kaisarea aladele, küsis ta oma
jüngritelt: "Kelle ütlevad inimesed Inimese Poja olevat?"
Aga nemad kostsid: "Mõned ütlevad Ristija Johannese, teised aga
Eelija, teised aga Jeremija või ühe prohveteist."
Tema küsis neilt: "Aga teie, kelle teie ütlete minu olevat?"
Siimon Peetrus kostis: "Sina oled Messias, elava Jumala Poeg."
Jeesus vastas talle: "Sa oled õnnis, Siimon, Joona poeg,
sest seda ei ole sulle ilmutanud liha ja veri, vaid minu Isa,
kes on taevas. Ja ma ütlen sulle: Sina oled Peetrus ja sellele
kaljule ma ehitan oma koguduse, ja põrgu väravad ei saa sellest võitu."
Millisest kaljust ta rääkis?
Ta rääkis Peetruse usu kaljust.
"Kelleks teie mind peate?" "Sina oled Kristus, Jumala poeg."
Mida tähendab see, kui Iiob ütles kannatustes:
"Tean, et mu Päästja elab. Tean, et Ta tõstab mind lõpuks üles."
Peame ise teadma midagi. Peame lõpetama tunnete järgi elamise.
Peame suutma ütelda: "Tean, kes Sa oled. Kristus,
Jumala poeg. Tean, et mu Päästja elab. Tean, et õnnistus on teel.
Tean, et Jumala sõna on tõde. Mind ei huvita see, mida kurat
püüab näidata. Midagi paremat tulemas kui see, mida näen."
Piiblis on palju kirjakohti, kus liidetakse usk ja armastus kokku.
Üheks selleks on Galaatlastele 5:6. "Usk on tegev armastuse läbi."
Sel ajal, kui oleme keskendunud usu vabastamisele ja Jumalalt usu läbi
vastuvõtmisele, siis tahan sind julgustada, et sa ei unustaks
käia armastuses. Armastus seisneb selles, kuidas kohtleme inimesi.
Täna pakume õpetust, mis võib kõlada veidi unikaalsena.
"Söö küpsist ja osta kingad."
See on päris lõbus õpetus.
Sel ajal, kui püüad teha asju õigesti ja õpid elama ohvrimeelset
elu ja käima armastuses ning usus, siis peaksid vahel võtma aja maha.
Sul peaks olema üks vahva päev, kus lased pingetel minna.
See värskendab sind. See aitab sul järgmisel päeval tõusta,
et saaksid taas sukelduda eesmärkidesse.
Saadame sulle selle DVD-õpetuse. Saad seda kodus vaadata.
Sa saad õppida, natukene nutta ja kohe kindlasti saad naerda.
Hangi endale see õpetus.
Ära taha olla keegi teine!
Kui Jumal sind muudab, siis sa oled unikaalne isik.
Koge täiesti uut vabaduse taset. Jumal lõi sind sinuks.
"Söö küpsist ja osta kingad."
DVD-õpetus saadaval Joyce Meyeri Teenistusest.
Kasuta ekraanil olevat infot.
Järgmises osas:
Ükskõik, mida Jumal ütleb, et meil võib olla, mina usun, et peaksime
seda kõike tahtma.
Vabadus on see, kui saad öelda: "Olen 200 korda käinud ümber
selle mäe. Ma ei taha terve oma elu sellel reisil olla. Seega, ma
ma kavatsen muutuda. Ma ei oota seda, mil kõik muutuvad. Muutun."
Tahad teada tõde?
Mul on isegi hea meel, et ta läks mängu vaatama.
Saan siis süüa seda, mida mina tahan. Ei pea koju kiirustama,
et jalgpalli vaadata. Kodus saan ise pulti hoida. Teda ei ole.
Ta ei saa kogu aeg spordi peale panna. Kas sind ajab vihale,
kui iga reklaami ajal pannakse spordi peale ning tagasi teise
saate peale ei lülitata? Vaatame 12. kanalit!
Jah, mine parem mängu vaatama. Mine, mine!
Olen vaba, vaba, vaba!
Tõlge: Anne-Ly Roos